Oranje-Fräistaat
Den Oranje-Fräistaat (op Hollännesch: Oranje-Vrijstaat, op Afrikaans: Oranje-Vrystaat, op Englesch: Orange Free State) war en eegestännegt Land am Süde vun Afrika, um Territoire vun haitege Südafrika, dat vun 1854 bis 1902 bestanen huet.

E gouf vun de Bure gegrënnt , déi sech do, um Enn vum sougenannte Groussen Treck, néiergelooss hunn, nodeem se der Kapkolonie de Réck gedréit haten, déi ewell eng brittesch Kolonie war. 1902 hunn d'Britten den Zweete Burekrich gewonnen an den Oranje-Fräistaat gouf eng brittesch Kolonie.

1907 krut den Oranje-Fräistaat (wéi och Transvaal) d'Recht op Autonomie an eng eege Regierung zougestanen. 1910 huet e mat der Kapkolonie an Natal d'Südafrikanesch Unioun gebilt, en Dominion bannent dem Britteschen Empire, deemno de facto e souveräne Staat.

Den Territoire huet vun 1910 bis 1994 als Provënz Oranje-Fräistaat virubestanen; zanterhier heescht e Provënz Fräistaat (Sesotho: Foreistata, Afrikaans: Vrystaat Provinsie, englesch: Free State).

De Stack vun der Bevëlkerung ware Buren, Sotho an Tswana.

Um Spaweck 

Fréier Länner
Südafrika